મુંબઇ: બોલીવુડ મહાનાયક અમિતાભ બચ્ચનના ફેન્સની સંખ્યા માઈક્રોબ્લોગિંગ વેબસાઈટ ટ્વીટર પર ૨.૨૦ કરોડ થઈ ગઈ છે. શોલે, દિવાર, બ્લેક અને પિંક જેવી હીટ ફિલ્મો આપી ચૂકેલ ૭૩ વર્ષના અમિતાભ ફેન્સની સંખ્યાને લઈને સૌથી આગળ ચાલી રહ્યા છે. અભિનેતા શાહરૂખ ખાનના ૨.૦૮ કરોડ, સલમાન ખાનના ૧.૯ કરોડ, આમિર ખાનના ૧.૮૩ કરોડ, પ્રિયંકા ચોપડાના ૧.૪૮ કરોડ, દીપિકા પાદુકોણના ફેન્સની સંખ્યા ૧.૫૬ કરોડ છે. બિગ બી ના ફેન્સની સંખ્યા વડાપ્રધાન નરેન્દ્ર મોદીની બરાબર છે. બીજી તરફ શનિવારે રાત્રે બિગબીએ ૨.૨૦ કરોડ પ્રશંસકોની સંખ્યા થવા પર પોતાનો ઉત્સાહ શેર કર્યો છે. તેમણે ટ્વિટર પર લખ્યું કે, ટ્વીટર ફેન્સની સંખ્યા ૨.૨૦ કરોડ. બધાનો આભાર.